Zsuzsa Koncz zavítala aj do Košíc
Legendárna maďarská speváčka Zsuzsa Koncz, ktorá už od apríla vystupuje v rámci koncertnej šnúry EU Tour takmer vo všetkých väčších mestách Európskej únie, zavítala v utorok večer do Košíc. V Dome umenia sa predstavila vo vyše dvojhodinovom koncerte.
´Kirschnerka´ spievala v divadle
Zlatá slávica Jana Kirschner sa predstavila v stredu Košičanom koncertom v Štátnom divadle. Spolu s kapelou ponúkla divákom svoje piesne a dala za pravdu tým, ktorý jej v ankete o Slávika každoročne posielajú hlasy...
Čo na vás v kultúre čaká
Jazz For Sale Festival
Najbližšie tri víkendy si budete môcť užiť bohatú nádielku jazzových koncertov. V rámci Višegrádskych dní si budete môcť počas festivalu Jazz For Sale vychutnať už zajtra o 19. hodine v Divadle Thália prvý z troch jazzových koncertov, ďalší na vás bude čakať o týždeň v sobotu. Na tom prvom sa vám predstaví Correct Groove Quartet, Oskar Rózsa & Wilie Oteri quartet, Beata Kosowska & Blues Band a European Mantra.
Sklo 2200 v Bernarde
Kapela Sklo 2200 sa postará o dobrú zábavu dnes večer o 20. hodine v klube Bernard na Alžbetinej ulici. Nekoncertovali istý čas, lebo im chýbal bubeník, no už sa tešia na dnešný koncert.
Zaspieva Michal David
Československá legenda populárnej hudby opäť zavíta na východné Slovensko. Michala Davida a jeho nestarnúce hity Nenapovídej či Nonstop si budete môcť vypočuť v nedeľu o 19. hodine v Hale Cassosport.
Ekotop film v Tatre
Pre milovníkov odborných filmov je v kine Tatra pripravená prehliadka víťazných filmov XXXI. Medzinárodného festivalu Ekotopfilm 2004. V utorok, stredu i vo štvrtok od 17.30 do 21.00 sú pripravené projekcie víťazných filmov pre širokú verejnosť a vstup na premietanie je voľný.
Zaznejú dva saxofóny
Koncert dvoch saxofonistov s kapelou si budete môcť vychutnať v stredu o 20. hodine v Jazz klube na Kováčskej ulici. Bratislavské zoskupenie Sax Machine sa postará o dobrú jazzovú náladu a skvelý koncert.
Koncert vo filharmónii
Koncertná sezóna Štátnej filharmónie pokračuje ďalším pravidelným štvrtkovým koncertom. V Domu umenia si o 19. hodine budete môcť vypočuť skladby od Elgara a Brittena. Orchester bude dirigovať Gábor Horváth, hrou na violončelo sa predstaví Árpád Amirás (obaja z Maďarska).
Vyberte sa do kina
V najbližších dňoch sa pobijú Votrelec s Predátorom. V kine Úsmev totiž práve od včera premietajú film Votrelec vs. Predátor. Pod ľadovým povrchom Antraktídy je odhalená starobylá paramída, ktorá priláka na tento kontinent tím vedcov a cestovateľov. Tam ich čaká prekvapenie - pyramída je arénou pre dva bojujúce mimozemské druhy...
Zájdite na Rock and roll
Rock and rollový klub Brilant Košice vás pozýva v sobotu 13. novembra do Hotelovej Akadémie na
Majstrovstvá Slovenska a Slovenský pohár v akrobatickom rock and rolle. Finále spojené s galaprogramom začína o 18.00 hodine.